AAI บวก 6% โบรกแนะ “ซื้อ” เป้า 8.70 บ. ลุ้นกำไรปีนี้แตะ 766 ล้าน
AAI บวกต่อ 6% ลุ้นกำไรปี 65 โต 20% แตะ 766 ล้านบาท รับรายได้อาหารสัตว์เลี้ยงพุ่ง และความต้องการส่งออกของลูกค้า OEM เพิ่มขึ้น โบรกแนะ “ซื้อ” ราคาเป้าหมาย 8.70 บ.
AAI บวกต่อ 6% ลุ้นกำไรปีนี้ โต 20% แตะ 766 ล้านบาท รับรายได้อาหารสัตว์เลี้ยงพุ่ง และความต้องการส่งออกของลูกค้า OEM เพิ่มขึ้น โบรกแนะ “ซื้อ” ราคาเป้าหมาย 8.70 บ.
21 พ.ย. 2565

ผู้สื่อข่าวรายงานว่า วันนี้ (21 พ.ย.65) ราคาหุ้น บริษัท เอเชี่ยน อะไลอันซ์ อินเตอร์เนชั่นแนล จำกัด (มหาชน) หรือ AAI ณ เวลา 11:02 น. อยู่ที่ระดับ 8.50 บาท บวก 0.45 บาท หรือ 5.59% สูงสุดที่ระดับ 8.60 บาท ต่ำสุดที่ระดับ 8 บาท ด้วยมูลค่าการซื้อขาย 433.86 ล้านบาท

บล.ทิสโก้ ประเมินกำไรสุทธิปี 2565 อยู่ที่ 766 ล้านบาท เพิ่มขึ้น 20% จากงวดเดียวกันของปีก่อน และในปี 2566 อยู่ที่ 961 ล้านบาท เพิ่มขึ้น 25% จากงวดเดียวกันของปีก่อน จากคาดรายได้กลุ่มอาหารสัตว์เลี้ยงเติบโต 47% และในปี 2566 อยู่ที่ 15% จากการขยายกำลังการผลิตอาหารสัตว์เลี้ยงปีนี้ เพิ่มขึ้น 17% และปีถัดไป 18% จากความต้องการส่งออกของลูกค้า OEM เพิ่มขึ้นตามภาพรวมตลาดโลกเติบโต โดยปรับราคาเป้าหมายเพิ่มขึ้นเป็น 8.7 บาท จาก 7.7 บาท